SICT ยืน “ซิลลิ่ง” เปิดยันปิด! ออเดอร์ซื้อค้างเติ่งกว่า 40 ล้านหุ้น จับตาวิ่งต่อพรุ่งนี้?
SICT ยืน "ซิลลิ่ง" เปิดยันปิด! ออเดอร์ซื้อค้างเติ่งกว่า 40 ล้านหุ้น จับตาวิ่งต่อพรุ่งนี้?
SICT ยืน "ซิลลิ่ง" เปิดยันปิด! ออเดอร์ซื้อค้างเติ่งกว่า 40 ล้านหุ้น จับตาวิ่งต่อพรุ่งนี้?
6 ส.ค. 2563

ผู้สื่อข่าวรายงานว่า ราคาหุ้น บริษัท ซิลิคอน คราฟท์ เทคโนโลยี จำกัด (มหาชน) หรือ SICT ปิดตลาดวันนี้อยู่ที่ 4.14 บาท บวก 2.76 บาท หรือ 200% จากราคาไอพีโอ 1.38 บาท สูงสุดที่ระดับ 4.14 บาท ต่ำสุดที่ระดับ 4.14 บาท ด้วยมูลค่าการซื้อขาย 158.57 ล้านบาท ทั้งนี้ ราคาหุ้น SICT ปรับตัวขึ้นอยู่ในระดับ  4.14 บาท ซึ่งเป็นราคาสูงสุดของวัน (Ceiling) นับตั้งแต่ช่วงเปิดตลาดภาคเช้าของวันนี้ (30 ก.ค.)
โดยจากการสำรวจจำนวนหุ้นที่มีการซื้อขาย พบว่า มีจำนวนหุ้นด้านฝั่งซื้อ (bid) ค้างอยู่ประมาณ 43.71 ล้านหุ้น แบ่งเป็น จำนวน 40.46 ล้านหุ้น ที่ระดับราคา 4.14 บาท, จำนวน 1.44 ล้านหุ้น ที่ระดับราคา 4.12 บาท, จำนวน 1.44 ล้านหุ้น ที่ระดับราคา 4.10 บาท จำนวน 205,000 หุ้น ที่ระดับราคา 4.08 บาท และจำนวน 170,800 หุ้น ที่ระดับราคา 4.06 บาท
ทั้งนี้จึงเป็นที่น่าจับตาว่า ในวันพรุ่งนี้ (31 ก.ค.) ราคาหุ้น SICT จะยังคงปรับตัวขึ้นต่อเนื่องหรือไม่
อนึ่ง SICT ผู้ประกอบธุรกิจวิจัย พัฒนาไมโครชิพ และว่าจ้างผลิตเพื่อจำหน่ายภายใต้เครื่องหมายการค้า “SIC” โดยแบ่งสินค้าได้ 3 กลุ่มหลัก 1) ไมโครชิพสำหรับระบบกุญแจสำรองอิเล็กทรอนิกส์ของยานยนต์ 2) ไมโครชิพสำหรับระบบลงทะเบียนสัตว์ และ 3) ไมโครชิพสำหรับระบบเข้า-ออกสถานที่ และระบบการอ่านข้อมูล จะเข้าซื้อขายในตลาดหลักทรัพย์เอ็ม เอ ไอ (mai) ในกลุ่มอุตสาหกรรมเทคโนโลยี วันนี้เป็นวันแรก